La secció primera del capítol quart de la Llei 13/2006, de 27 de juliol, de prestacions socials de caràcter econòmic, estableix cinc prestacions de dret subjectiu.
La quarta és destinada a atendre les despeses de manteniment de menors tutelats per la Generalitat.
L'article 22.2 de la Llei 13/2006, de 27 de juliol, estableix que tenen dret a la prestació que regula aquest article, entre d'altres, els menors d'edat tutelats per la Generalitat que es troben en situació d'acolliment familiar simple o permanent en família aliena, d'acolliment familiar en unitat convivencial d'acció educativa i d'acolliment preadoptiu de menors amb discapacitat.
L'article 22.3 de la Llei 13/2006, del 27 de juliol, estableix que l'import de la prestació consisteix en una quantitat per menor d'edat acollit, establerta per la Llei de pressupostos, i disposa a l'article 22.4 que: "el Govern pot establir imports complementaris a la prestació per raó de discapacitat del menor o de la menor d'edat, pel nombre de menors acollits o per qualsevol altra circumstància que requereixi una dedicació especial."
Atesa, per tant, la necessitat de fixar els imports complementaris, i de conformitat amb l'article 22 de la Llei 13/2006, del 27 de juliol, de prestacions socials de caràcter econòmic;
Per tot això, a proposta del conseller de Benestar Social i Família, el Govern
—1 Fixar els conceptes i els imports pels quals es paguen els complements següents:
A. Per raó de discapacitat del menor o la menor acollits sota mesura d'acolliment simple o permanent en família aliena:
Complement per discapacitats no limitadores de l'autonomia personal: 195 euros al mes.
B. Per raó de discapacitat del menor o la menor acollits sota mesura d'acolliment preadoptiu de menors amb discapacitat:
C. Pel nombre de menors acollits sota mesura protectora d'acolliment simple o permanent en família aliena:
a) Acolliment de 2 menors: 160 euros al mes per família.
b) Acolliment de 3 menors: 480 euros al mes per família.
c) Acolliment de 4 menors: 640 euros al mes per família.
d) Acolliment de 5 menors: 960 euros al mes per família.
Complement per acolliments de 6 o més menors.
a) Quan s'acullin 6 o més menors, s'atorgarà un complement per acollir a cada un d'aquests menors: 520 euros al mes per menor.
Aquest complement per acolliments de 6 o més menors és incompatible amb qualsevol dels altres complements previstos en aquest Acord de Govern.
D. Altres complements per als menors sota mesura protectora d'acolliment simple o permanent en família aliena:
Ajut al desplaçament per a visites amb la família biològica: 97 euros al mes.
Aquest ajut complementari es dóna quan la persona o persones en qui ha estat delegada la guarda acompanya el menor a les visites amb la seva família biològica o és el menor qui es desplaça.
Aquest ajut es dóna a les persones en qui ha estat delegada la guarda, per l'acoblament familiar.
Ajut per urgència i diagnòstic: 545 euros al mes.
Aquest ajut s'atorga per compensar la disponibilitat de la persona o persones en qui ha estat delegada la guarda i la col·laboració en la situació de diagnòstic.
És incompatible amb qualsevol dels altres complements previstos en el present acord.
L'acolliment d'urgència i diagnòstic substitueix l'ingrés de l'infant en un centre d'acolliment.
Durant el temps que dura l'estudi de les circumstàncies socials, familiars i psicològiques de l'infant per part de l'equip tècnic competent i es proposa de manera definitiva la mesura més adequada per aquest infant, la persona o persones en qui ha estat delegada la guarda, que rep informació i formació específica per aquest acolliment, tindrà acollit l'infant donant-li atenció i protecció de manera individualitzada.
L'inici del cobrament d'aquest ajut està determinat per la resolució de constitució d'aquesta mesura i la fi quan es deixi sense efectes la mateixa mesura.
Suport a la reintegració familiar en acolliments simples de curta durada: 320 euros al mes.
Aquest ajut s'aplica en els casos en què s'estableix un retorn del menor amb la seva família biològica, en un període màxim de dos anys, a partir de la data de la constitució de l'acolliment familiar.
E. Complement per als menors acollits en unitat convivencial d'acció educativa.
Complement per l'acolliment de menors que es trobin en famílies d'unitat convivencial d'acció educativa: 1.200 euros al mes per família.
Aquest ajut s'abona a les famílies acollidores prèviament seleccionades i qualificades per raó de la seva titulació, formació i experiència en l'àmbit de la infància i l'adolescència, per acollir infants o adolescents amb diversitat funcional, grups de germans i altres en dificultats especials o amb necessitats educatives especials.
Aquest complement no s'abonarà a les famílies d'unitat convivencial d'acció educativa que, un cop aprovat aquest Acord de Govern, tinguin reconegut el dret a la prestació per menor acollit i optin per mantenir la relació contractual corresponent.
Aquest complement és compatible amb el complement per discapacitats limitadores de l'autonomia personal establert en el punt 1.A.2 d'aquest Acord, i amb el complement per l'acolliment de 3, 4 o 5 menors establert en el punt 1.C.1 apartats b), c) i d) d'aquest Acord.
—2 Els imports d'aquest Acord poden ser objecte de modificació d'acord amb l'índex de preus al consum que es determini anualment.
—3 Aquest Acord serà aplicable a partir de l'1 de gener de 2012.
—4 Disposar la publicació d'aquest Acord al Diari Oficial de la Generalitat de Catalunya.